Prospekt av Christianfeld av Meno Haas fra 1780. Fra Det Kongelige Bibliotek.
**Christiansfeld** er en by i Sønderjylland med 2 898 innbyggere (2013). Byen ligger i Kolding kommune og er en del av Region Syddanmark. Christiansfeld var hovedby i den tidligere Christiansfeld kommune.

Den er oppkalt etter Christian VII og ble grunnlagt av herrnhuterne - Brødremenigheten - ved Lorenz Prätorius i 1773, da kongen ga skattefrihet i 10 år og i tillegg et statstilskudd på 10% av byggesummen på alle nye bygninger. Hovedparten av byens hus er oppført i perioden 1773–1800. 

Bakgrunnen for at Brødremenigheten slo seg ned her var Christian VIIs europareise i 1768. Sammen med Johann Friedrich Struensee kom kongen og hans reisefølge til Zeist i Nederland som var bygget av menigheten. I 1771 lot Struensee seg overtale av broren Carl August Struensee som da var ansatt i finanskollegiet til å invitere herrnhutterne til Sønderjylland i kongens navn. I samtiden var Herrnhuterne kjent for sin arbeidsomhet og håndverksmessige dyktighet og håpet var at byen ville fremme handel og industri.

I 1867 fikk byen offisiell status som «flække» – en begrenset bystatus.

De opprinnelige bygningene er svært velbevart og følger en streng byplan. Blant severdighetene er Brødremenighetens kirkesal og kirkegården Gudsageren der menn og kvinner ligger begravet på hver sin side av kirkegården i graver uten annen utsmykkning enn enkle gravsteiner.

Byen er berømt for sine honningkaker – en tradisjon, som går helt tilbake til 1783. 

Cirka 200 av byens innbyggere er fremdeles medlemmer av Brødremenigheten, mens flertallet i dag hører til den danske Folkekirke med kirke i Tyrstrup, som er sammenvokset med Christiansfeld.

Christiansfeld ble 4. juli 2015 oppført på UNESCOs liste over verdensarven.

Den norske forfatteren Camilla Collett gikk på Brødremenighetens skole i Christiansfeld fra 1827 til 1829.

Referanser
----------

1. ↑  
Danmarks Statistik: Tabel BEF44. (Besøkt 6. februar 2014)
2. ↑  Dansk Arkitektur Center om Christiansfeld og Prätorius (besøkt 6. februar 2014)
3. ↑  *Danmarks købstæder* side 141
4. ↑  *Danmarks købstæder* side 142
5. ↑  Norsk biografisk leksikon: Camilla Collett Besøkt 23. oktober 2018

Litteratur
----------

* Søren Olsen: *Danmarks købstæder, 144 købstæder og andre gamle byer*, Politikens Forlag 2000, ISBN 87-567-6203-8

Eksterne lenker
---------------

* Offisielt nettsted Rediger på Wikidata

* (en) Christiansfeld – kategori av bilder, video eller lyd på Commons Rediger på Wikidata
* christiansfeld.dk, Forum Christiansfeld
* Christiansfeldcentret Arkivert 8. desember 2015 hos Wayback Machine.

| * v
* d
* r
Verdensarvsteder i Danmark (liste) |
| --- |
|  | 
* Jellingmonumentene: Gravhauger
* runesteiner og kirke (1994)
* Kronborg slott (1995)
* Ilulissatfjorden (Grønland) (2004)
* Roskilde domkirke (2005)
* Stevns Klint (2014)
* Den danske delen av Vadehavet (2014)
* Parforsejaktlandskapet på Nord-Sjælland (2015)
* Christiansfeld (2015)
* Kujataa (Grønland) (2017)
* Aasivissuit–Nipisat (Grønland) (2018)

 | Danmarks flagg |
| Årstallene angir når stedet ble tatt opp på verdensarvlisten |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** BNF **·** BNF (data) **·** SUDOC **·** GeoNames
 |

Portal: Danmark